**Bekecs Község Önkormányzata Képviselő- testületének**

**6/2021(III.9.) rendelete**

**a személyes gondoskodást nyújtó ellátásokért fizetendő térítési díjakról szóló 1/2020(I.30.) rendelet módosításáról**

Bekecs Község Önkormányzatának Polgármestere, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján a Képviselő-testület feladat- és hatáskörét gyakorolva,

Bekecs Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1 bekezdés a) pontjában, (2) bekezdés f) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontjában és a  147. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket  rendeli el:

**1.§**a személyes gondoskodást nyújtó ellátásokért fizetendő térítési díjakról szóló 1/2020. (I.30.) önkormányzati rendelet (a továbbiakban: Ör.) bevezető helyébe a következő rendelkezés lép:

„Bekecs Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1 bekezdés a) pontjában, (2) bekezdés f) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésben és a  147. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket  rendeli el:”

**2.§**Az Ör. 2.§-a (3.) bekezdéssel egészül ki:

 „(3) A 2.§ (1) bekezdésében meghatározott térítési díjak csökkentésére és elengedésére vonatkozóan a Gyvt.21/B  §-ban foglalt szabályozás az irányadó.”

**3.§**Az Ör. 2.§-a (4.) bekezdéssel egészül ki:

„(4) A a szünidei gyermekétkeztetésre vonatkozóan a Gyvt.21/C  §-ban foglalt szabályozás az irányadó.”

**4.§**Az Ör. 2.§ a következő 2/A. §-sal egészül ki:

„2/A. § (1) A gyermekétkeztetés igénybevételére irányuló kérelmet óvodai ellátásban részesülő gyermek esetében az óvoda vezetőjének, iskolai tanulók esetében az élelmezésvezetőhöz kell benyújtani.

(2) A szülő, törvényes képviselő a gyermekek számában történt változást, vagy ha az étkezést betegség vagy más ok miatt a gyermek nem veszi  igénybe,  óvodai  ellátásban résztvevő  gyermek  esetében az óvoda  vezetőjének a tárgynap 8.00 óráig, általános  iskolai tanuló esetében  a tárgynap 10.00 óráig az Élelmezésvezetőnek köteles bejelenteni

a) a távolmaradást és annak várható időtartamát, valamint

b) a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést. A kötelezett az (2) bekezdés a) pontja szerinti bejelentést követő naptól a távolmaradás idejére mentesül az intézményi gyermekétkeztetésért fizetendő térítési díj fizetésének kötelezettsége alól,

 c) a gyermek előre nem látható hiányzása, betegsége miatt a  lemondás napjára a gyermek részére biztosított étel elvitele  a szülője, törvényes képviselője számára 11.30 órától 12.00 óráig biztosított, a gyermekétkeztetés biztosító konyháról.

(3) A gyermekétkeztetésre való jogosultság megszűnik:

a) ha a törvényes képviselő kéri az ellátás megszüntetését,

b) az intézményi jogviszony megszűnésével.”

**5.§**Az Ör. 2.§ a következő 2/B. §-sal egészül ki:

„2/B. § (1) A gyermekétkeztetésért fizetendő térítési díjat havonta, utólag kell megfizetni a tárgyhónapot követő hónap 15. napjáig az Intézmény által kibocsátott számla ellenében.

(2) Amennyiben a fizetésre kötelezett az előírt módon és határidőre a térítési díjat nem fizeti meg, az Intézmény vezetője 15 napos határidő megjelölésével a kötelezettet írásban felszólítja az elmaradt térítési díj hátralék rendezésére valamint a mulasztás következményeire.

(3) Óvodáskorú gyermek esetében az intézmény a felszólító levélben meghatározott határidő lejártát követően, amennyiben nem történt meg a hátralék rendezése, írásban köteles jelzéssel élni a család- és gyermekjóléti szolgálat munkatársa felé. A család- és gyermekjóléti szolgálat felkeresi a gyermeket nevelő családot, megvizsgálja az érintett gyermek szociális és családi körülményeit, és segítséget nyújt abban, hogy a gyermek étkezése biztosított legyen.

(4) Iskolába járó gyermek esetében a felszólítást tartalmazó levélben az intézmény tájékoztatja a törvényes képviselőt a szociális alapon történő támogatás lehetőségeiről, valamint arról, hogy amennyiben a 15 napos határidő elteltéig nem rendezi a tartozását, a 15 napot követően gyermeke az étkezést nem veheti igénybe a hátralék rendezéséig. Amennyiben a törvényes képviselő a térítési díj befizetését hitelt érdemlően igazolja, a gyermek az étkezést újból igénybe veheti. A meghatározott határidő lejártát követően, amennyiben nem történt meg a hátralék rendezése, írásban köteles jelzéssel élni a gyermeket ellátó intézmény gyermek- és ifjúságvédelmi felelőse felé.

(5) A család- és gyermekjóléti szolgálat a gyermek- és ifjúságvédelmi felelős értesítése alapján felkeresi a gyermeket nevelő családot, megvizsgálja az érintett gyermek szociális és családi körülményeit, és segítséget nyújt abban, hogy a gyermek étkezése biztosított legyen, és közreműködik a hátralék rendezése érdekében.

(6) Ha a határidő eredménytelenül telt el, az intézményvezető a kötelezett nevét, lakcímét és a fennálló díjhátralékot nyilvántartásba veszi. Az Intzéményvezető – a térítési díj fizetésére kötelezett kérelmére – méltányosságból a térítési díjhátralék részletekben történő megfizetését engedélyezheti.

(7) A (6) bekezdés szerint nyilvántartott díjhátralékról az Intézményvezető minden negyedévet követő hónap 15. napjáig tájékoztatja a polgármestert.

(8) A polgármester az intézményvezető tájékoztatása alapján intézkedik a térítési díjhátralék behajtásáról, és tájékoztatja az intézményvezetőt annak eredményéről vagy eredménytelenségéről.

**6.§**Az Ör. 5.§ a következő bekezdéssel egészül ki:

(3) Az e rendeletben nem szabályozott egyéb kérdésekben a szociális igazgatásról és szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény, illetve e törvények végrehajtására kiadott jogszabályok vonatkozó rendelkezései irányadóak.

**7.§** Ez a rendelet a  kihirdetést követő napon lép hatályba és a folyamatban levő ügyekre is alkalmazni kell.

         dr. Bodnár László                                                Barta Csilla

             polgármester                                                             jegyző